На основу члана 123. тачка 3. Устава Републике Србије и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон), а у вези са чланом 8. Закона о буџету Републике Србије за 2021. годину („Службени гласник РС”, број 149/20),

Влада доноси

УРЕДБУ

О ИЗМЕНИ УРЕДБЕ О УТВРЂИВАЊУ ПРОГРАМА РАСПОРЕДА И КОРИШЋЕЊА СУБВЕНЦИЈА ЗА ПОДРШКУ РАДУ ТУРИСТИЧКИХ ВОДИЧА И ТУРИСТИЧКИХ ПРАТИЛАЦА ЗБОГ ПОТЕШКОЋА У ПОСЛОВАЊУ ПРОУЗРОКОВАНИХ ЕПИДЕМИЈОМ БОЛЕСТИ COVID-19 ИЗАЗВАНЕ ВИРУСОМ SARS-CОV-2

Члан 1.

У Уредби о утврђивању Програма распореда и коришћења субвенција за подршку раду туристичких водича и туристичких пратилаца због потешкоћа у пословању проузрокованих епидемијом болести COVID-19 изазване вирусом SARS-CoV-2 („Службени гласник РСˮ, број 23/21), у Програму распореда и коришћења субвенција за подршку раду туристичких водича и туристичких пратилаца због потешкоћа у пословању проузрокованих епидемијом болести COVID-19 изазване вирусом SARS-CoV-2, у глави III. НАЧИН КОРИШЋЕЊА СРЕДСТАВА, став 3. мења се и гласи:

„Средства се додељују туристичким водичима и туристичким пратиоцима у периоду од два узастопна месеца, за сваки месец у висини од 30.900,24 динара по сваком туристичком водичу и туристичком пратиоцу, уплатом на динарски текући рачун код пословних банака.”

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-3419/2021

У Београду, 15. априла 2021. године

ВЛАДА

ПРЕДСЕДНИК

Ана Брнабић,с.р.